Ti-embann Soleil a ginnig ur sell war kentañ suner-gwad ar bed. Dihuniñ a ra Nosferatu en Indez e-kichen ur geriadenn baour. Gant sikour ar bugel en deus e gavet e krogo da dapout un tamm nerzh en-dro. E-keit-se e sant ar sunerien-gwad all eo dihunet o vestr. Vladek, unan e-touez ar pennoù bras a zo nechet kenañ rak eñ en doa trechet Nosferatu un tamm araok fin an eil brezel bed. Sur eo e ranko paeañ evit e drubarderezh…  Tud voutin a lazh ar sunerien-gwad a zo ivez hag an holl a ya betek Indez evit kavout Nosferatu. Etre-tan e vo  komprenet eo bet Nosferatu sillet un tammig pep lech evit levezoniñ istor mab-den ha penaos en deus skrapet gwreg Vladek (dar mare-se Lucius Vladica) ha krouet neuze kasoni etrezo o-daou.  A bep seurt a zo neuze en istor, neo ket re dorr-penn al lammoù en amzer. Klasel kenañ eo an tresañ (na brav na vil) ha fentus awalch dizoloiñ ur sell nevez war ar sunerien-gwad. Zoken ma ne seblant ken un dispach war an dachenn kennebeut. Ul levr dudius.